تورکیه-‌ده سون 24 ساعات عرضینده داها 17 نفر یئنی نوع کروناویروس‌دان (کووید-19) دونیاسینی دییشیب.
بو باره‌ده اؤز توییتر صحیفه‌سینده تورکیه-‌نین ساغلیق ناظیری فخرالدین قوجا بیلدیریب.
ناظیر بیلدیریب کی، کروناویروس‌دان اؤلن‌لرین عمومی سایی 5 مین 508 نفره چاتیب.
اونون سؤزلرینه گؤره، اؤلکه‌ده 931 یئنی یولوخما حالی قئیده آلینیب، یولوخان‌لارین عمومی سایی 220 مین 572 نفره چاتیب.
ناظیر علاوه ائدیب کی، اؤلکه‌ده کروناویروس‌دان ساغالان‌لارین عمومی سایی سون گونده 992 نفر اولماقلا 203 مین 2 نفر تشکیل ائدیر.
